Diari Oficial de la Generalitat Valenciana


Sumari del DOGV 8300, del 22-05-2018 (2018/4284)

Informació pública de l'aprovació del Programa d'actuació integrada del sector Àrea industrial i del Projecte de reparcel·lació de la unitat d'execució número 1.
-----------------------------------------------------------------------------------------------------------------------------------------------------------------

### Dades del document

Número de DOGV
:   8300

Data del DOGV
:   22-05-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/4284


Data del document
:   30-04-2018

Organisme emissor
:   Ajuntament de Bugarra

Tipus de document
:   Anunci

Descriptors 

:   * Bugarra
    * administració local
    * pla d'urbanisme

Informació pública de l'aprovació del Programa d'actuació integrada del sector Àrea industrial i del Projecte de reparcel·lació de la unitat d'execució número 1. [2018/4284]  
Vist l'expedient que s'està tramitant en aquest ajuntament amb vista a l'aprovació del Programa i Projecte de reparcel·lació corresponent a la unitat d'execució número 1 del sòl industrial de Bugarra, i els següents   
  
  
Antecedents  
I. El Ple d'aquest ajuntament, en sessió celebrada el 26 de setembre de 2013, va acordar l'aprovació inicial del Programa D'actuació integrada per al desenvolupament del sector Industrial de Bugarra, unitats d'execució 1 i 2, establint com a sistema de gestió el de gestió directa. En conseqüència es va procedir a publicar aquest acord en el DOGV de data 29 d'octubre de 2013 i en el diari Levante en data 26 d'octubre de 2013, i a notificar als interessats en l'expedient.  
II. Com a conseqüència de les al·legacions presentades durant l'exposició pública, el Ple de l'Ajuntament, en sessió de 27 de juliol de 2014, va acordar desenvolupar en un primer moment, únicament, la unitat d'execució número 1, deixant l'execució de la número 2 per a un moment posterior, per la qual cosa va procedir a aprovar inicialment el Projecte de reparcel·lació de la unitat d'execució número 1 del Pla parcial Àrea Industrial Bugarra, i sotmetre'l a informació pública per període d'un mes, prèvia notificació als titulars de drets afectats per l'actuació, mitjançant anunci en el DOGV núm. 7423, de data 15 de desembre de 2014, tot açò en compliment del que es disposa en l'article 69 en relació amb l'article 416 del Reglament d'ordenació i gestió territorial i urbanística valenciana (Decret 67/2006 ROGTU).  
  
III. Durant el període d'informació pública es van presentar 7 escrits d'al·legacions, de les quals 3 d'elles feien referència a la seua voluntat de no participar en el desenvolupament urbanístic de la zona.  
IV. L'equip redactor de la reparcel·lació així com els tècnics municipals emeteren informe oportú de les a·legacions, el contingut de les quals, que es dóna ací per reproduït, va ser fonament de la resolució d'al·legacions realitzada pel Ple, en sessió celebrada el dia 26 de març de 2015; es va ordenar la seua publicació en el BOP i van ser notificats individualment cadascun dels al·legants. Així mateix, es va acordar encarregar la redacció de les modificacions necessàries per a l'adequació del projecte de reparcel·lació a les noves determinacions.  
V. En compliment del que disposa el Ple, es va procedir a encarregar la redacció del text refós del projecte de reparcel·lació, amb inclusió de les modificacions que resultaren pertinents per l'estimació de determinades al·legacions dels propietaris i recomanacions dels tècnics municipals.   
L'equip redactor va presentar el projecte refós, i es va procedir a atorgar tràmit d'audiència a tots els propietaris inclosos en la unitat d'execució. Durant aquest tràmit no es va presentar cap al·legació.  
  
Fonaments de dret  
1. El projecte de reparcel·lació compleix les regles fixades en l'article 397 i següents del ROGTU quant a l'adjudicació de parcel·les; no és necessària la previsió de garanties especials als propietaris, tenint en compte que, en tractar-se de gestió directa, s'ha contemplat el pagament de costes en metàl·lic.  
2. L'aprovació d'aquest projecte de reparcel·lació no ha de prejutjar en cap cas la correcció de les aplicacions tributàries que efectua l'agent urbanitzador (Ajuntament) en el compte de liquidació provisional d'aquest.  
3. S'ha donat compliment als tràmits previs a l'aprovació del programa previstos en els articles 104 de la LUV i 327 de Reglament d'organització, gestió territorial i urbanística (ROGTU).  
4. Igualment s'ha donat compliment als tràmits previs a l'aprovació del projecte de reparcel·lació previstos en l'article 397 i següents del ROGTU; aquest s'ha sotmés a informació pública, s'ha sol·licitat la certificació registral de domini i càrregues i concedit audiència als titulars registrals i als afectats per modificacions introduïdes en el projecte.  
  
Per tot el que s'ha exposat, el Ple acorda:  
  
Primer. Aprovar el Programa d'actuació integrada del sector Àrea industrial de Bugarra.  
  
Segon. Aprovar el Projecte de reparcel·lació de la unitat d'execució número 1 del sector Àrea industrial de Bugarra, i significar que aquesta aprovació no prejutja en cap cas la correcció de les aplicacions tributàries que efectua l'agent urbanitzador en el compte de liquidació provisional d'aquest.  
  
Tercer. Facultar l'Alcaldia Presidència per a subscriure el corresponent document públic que expresse el contingut del projecte de reparcel·lació, així com per a l'impuls de les actuacions necessàries per al bon fi de l'acordat, tan àmpliament com siga possible en dret.  
  
  
Quart. Amb caràcter previ a la certificació del projecte, s'haurà d'acreditar la prèvia indemnització als titulars que resulten creditors en l'import contemplat en el compte de liquidació provisional del projecte de reparcel·lació que s'aprova amb el present acte, de conformitat amb l'article 415.5 del ROGTU.  
  
Cinqué. Ordenar la publicació d'aquest acord en el Diari Oficial de la Generalitat Valenciana i en el Butlletí Oficial de la Província de València, i la notificació als interessats.  
  
Sisé. Inscriure en l'inventari del patrimoni municipal els vials i zones verdes com a béns de domini públic d'ús públic.  
  
Recursos:   
Contra el present acord, que és definitiu en la via administrativa, es podrà interposar, en el termini d'un mes, recurs potestatiu de reposició davant de l'Ajuntament Ple o, en el termini de dos mesos, recurs contenciós administratiu davant dels jutjats contenciosos administratius de València. No es podrà interposar recurs contenciós administratiu fins que s'haja resolt expressament o s'haja produït la desestimació presumpta del recurs de reposició interposat.  
  
Tot açò de conformitat amb el que es disposa en els articles 123 i 124 de la Llei 39/2015, d'1 d'octubre, i l'article 46 de la Llei 29/1998, de 13 de juliol.  
Tot açò sense perjuí que l'interessat puga interposar qualsevol altre que estime procedent (art. 40 de la Llei 39/2015, d'1 d'octubre).  
  
  
Bugarra, 30 d'abril de 2018.- L'alcaldessa: M.ª Teresa Cervera García.